stanford-oval/wikipedia huggingface dataset:
קולקטיב נהר קומבהי
תוכן ההצהרה > 1. התפתחות הפמיניזם השחור המודרני

תנועת הפמיניזם השחור המודרנית, על פי הצהרת הקולקטיב, מושרשת עמוק בהשתלבות הדיכויים שמוחלים על חברות הקהילה. שכנשים שחורות, הן חוות דיכוי על בסיס של גזע, מגדר, ומעמד. בנוסף, מכיוון שרבות מהנשים בקהילה לט"ביות, אז הן חוות גם דיכוי על בסיס מיניות. ההצהרה הבאה מנסחת את בסיס הפעולה והמטרות של הקולקטיב: "אנחנו מחויבות למאבק פעיל נגד דיכוי גזעני, מגדרי, הטרוסקסואלי ומעמדי" וכן שמשימתן היא "פיתוח של ניתוח ופרקטיקה משולבים, על בסיס העובדה שמערכות הדיכוי העיקריות משולבות זו בזו". וש"הסינתזה של הדיכויים האלה מייצרים את התנאים של חיינו".
הן גם הדגישו את אמונת היסוד המשותפת שלהן כי "לנשים שחורות יש ערך במהותן...ושהשחרור שלהן הוא הכרח, לא כנספח לשחרור של מישהו אחר אבל שלא מפני שיש להן צורך משלהן באוטונומיה בתור בנות אדם..."
תוכן ההצהרה > 2. מה אנו מאמינות > חשיבות הפמיניזם השחור

על פי הצהרתן, בעיני הקולקטיב "הפמיניזם השחור הוא התנועה הפוליטית ההגיונית להילחם בדיכויים החופפים המשפיעים על כל הנשים הלא-לבנות...."
ההצהרה מתארת את הפמיניזם השחור המודרני כתוצאה של "אינספור דורות של הקרבה אישית, מיליטנטיות, ועבודה של אמהותנו ואחיותנו" כדוגמת "סוג'רנר תרות, הארייט טאבמן, פרנסס הארפר, אידה ב. ולס, מרי צ'רץ' טרל, (כמו גם אלפים על גבי אלפים של נשים לא ידועות)" אשר עבודתן נמחקה על ידי כוחות ריאקציונרים חיצוניים וכן על ידי גזענות ואליטיזם בתוך התנועה הפמיניסטית.
תוכן ההצהרה > 3. בעיות בהתארגנות פמיניסטית שחורה

בעיות סביב התארגנות של פמיניזם שחור מושרשות בהיעדר כוח וזכויות לנשים שחורות. ההצהרה מציינת ספציפית כיצד אין לנשים השחורות את הפריווילגיות שיש לנשים וגברים הטרוסקסואלים לבנים.
אך מעבר למחסור בפריווילגיות של קבוצות החוות דיכוי, על פי הקולקטיב מונחת על הכף לא פחות מאשר חירותן. הן סברו כי "שחרור כל הקבוצות המדוכות מחייב את פירוק המערכות הפוליטיות והכלכליות של הקפיטליזם ושל האימפריאליזם, כמו גם של הפטריארכיה." כלומר, "אם נשים שחורות היו משוחררות, היה זה אומר שגם כל הקבוצות האחרות משוחררות, שכן החופש שלנו תלוי בפירוקן של כל מערכות הדיכוי."
ההצהרה גם מציינת כי "הפמיניזם... מאוד מאיים עבור הרוב המכריע של השחורים, כי הוא מאתגר הרבה תפישות יסוד על הקיום שלנו, קרי, שמין צריך להיות גורם מכריע ביחסי הכוחות... תנאי המחיה של רוב השחורים לא מעודדים אותם לעשות תהפוכות בהסדרים הכלכליים והמיניים שכנראה מייצגים יציבות כלשהי בחייהם. להרבה נשים שחורות יש הבנה טובה של הסקסיזם והגזענות בחייהם, אבל בגלל כל ההגבלות היומיומיות על חייהם, הן אינן יכולות להסתכן במאבק נגד שניהם."
תוכן ההצהרה > 4. סוגיות ופרויקטים בפמיניזם שחור

בפרק האחרון של ההצהרה, המחברות טענו שהפמיניזם השחור לא צריך לעסוק רק בסוגיות שלהן כנשים שחורות, אלא שהן צריכות לעסוק גם במה שמשפיע על חייהן של נשים אחרות, העולם השלישי, ומעמד העובדים. " אנחנו במיוחד מחויבות לעבוד על המאבקים שבהם גזע, מין, ומעמד הם בו זמנית הגורמים לדיכוי." סוג זה של פוליטיקה עשויה לכלול התארגנות סביב מחסור בטיפול בבתי חולים בעולם השלישי, או למען מרכז לנפגעות אונס בתוך הקהילה השחורה.
ההצהרה גם הביעה דאגה ורצון להתעמת באופן פומבי בנושא הגזענות בתנועת הנשים הלבנות. הצהרה מבהירה כי: "מיגור הגזענות הלבנה בתנועת הנשים הלבנות היא בהגדרתה עבודתן של הנשים לבנות, אך אנחנו נמשיך לדבר על זה ולדרוש דין וחשבון לגבי בעיה זו."
ההצהרה מוסיפה, "אנו מבינות שאנו היחידות שאכפת להן מאיתנו מספיק כדי לעבוד באופן מתמיד למען השחרור שלנו. הפוליטיקה שלנו מתפתחת מתוך אהבה בריאה כלפי עצמו, אחיותנו, והקהילה שלנו, אשר מאפשרת לנו להמשיך במאבק ובעבודה".
פעילות פוליטית נוספת של הקולקטיב

בשנות ה-70 ועד שנות ה-80 המוקדמות, חברות הקולקטיב היו פעילות במאבק על הפסקת ההפרדה הגזעית בבתי הספר הציבוריים בבוסטון, בקמפיינים קהילתיים נגד אלימות משטרתית בשכונות שחורות, ובשביתות שדרשו מתן עבודות בנייה לעובדים השחורים.
הקולקטיב היה פעיל גם בסוגיות של אלימות נגד נשים, בפרט רציחתן של שתים עשרה נשים שחורות ואישה אחת לבנה בבוסטון ב-1979. משטרת בוסטון ואמצעי התקשורת ניסו להמעיט בחשיבות מקרי הרצח על סמך הטענה שהנשים היו לכאורה זונות ולכן לא ראויות להגנה או חקירה לגבי מותן.
ב-1979, ברברה סמית כתבה ביומנה:
עבור נשים שחורות רבות בבוסטון, וזה כלל אותי, החורף והאביב היו תקופה קשה למורל, תקופה של כעס, עצב, ופחד. זו גם הייתה עבורי תקופה של ההתארגנות הפוליטית הכי אינטנסיבית ומשמעותית שאי-פעם עשיתי. הניתוח והפרקטיקה הפוליטיים בפמיניזם השחור ובקולקטיב נהר קומבהי שהתפתחו מאז 1974 אפשרו לנו להבין את ההשלכות גם של הפוליטיקה המינית וגם של הפוליטיקה הגזענית של הרציחות, ומיקמו אותנו בתור החוליה המקשרת בין הקהילות השונות שהזדעקו לנוכחן: אנשים שחורים, ובמיוחד נשים שחורות; נשים של צבע אחרות; ופמיניסטיות לבנות, אשר רבות מהן גם היו לסביות.
סמית פיתחה את הרעיונות האלה לחוברת על הנושא, שביטא את הצורך "לראות את הרצח כפשע שהוא גם גזעני וגם סקסיסטי", והדגישה את הצורך "לדבר על אלימות נגד נשים בקהילה השחורה".
מאוחר יותר, סמית ציינה שהייתה זו נקודת מפנה שחיברה את הקולקטיב לקהילה הבוסטונית הרחבה.
סיום

הקולקטיב ערך את הכינוס האחרון שלהן בפברואר 1980, והתפרקו מאוחר יותר באותה שנה.
חברות הקולקטיב

חברות בקולקטיב הייתה פלואידית, וכללה חברות ותורמות רבות. ביניהן:
| --- | --- |
 ססי אלפונזו  שריל קלארק  דמיטה פרייז'ר  גלוריה אקאשה האל  אלנור ג'ונסון  אודרי לורד:  שירליין מקריי  מרגו אוקזווה ריי  שרון פייג' ריצ'י  ברברה סמית  בוורלי סמית
ראו גם

ספרות אפרו-אמריקאית
פוליטיקה של זהויות
הצטלביות
פמיניזם לסבי
לקריאה נוספת

The Combahee River Collective (1997), "A Black feminist statement", The second wave: a reader in feminist theory, New York: Routledge, pp. 63–70, ISBN 9780415917612.
הערות שוליים

↑  Duchess Harris. Interview with Barbara Smith.
↑  Marable, Manning; Leith Mullings (eds), Let Nobody Turn Us Around: Voices of Resistance, Reform, and Renewal, Combahee River Collective Statement, Rowman and Littlefield, 2000, p. 524.
↑  Women's Realities, Women's Choices: An Introduction to Women's and Gender Studies. 2005.
↑  The full text of the Combahee River Collective Statement is available here.
↑  Hawkesworth, M. E.; Maurice Kogan. Encyclopedia of Government and Politics, 2nd edn Routledge, 2004, ISBN 0-415-27623-3, p. 577.
1 2  Sigerman, Harriet. The Columbia Documentary History of American Women Since 1941, Columbia University Press, 2003, ISBN 0-231-11698-5
↑  Bowen, Angela. Combahee River Collective, Encyclopedia of Lesbian, Gay, Bisexual and Transgender History in America, October 2005 issue.
↑  Collier-Thomas, Bettye; Vincent P. Franklin, Sisters in the Struggle: African American Women in the Civil Rights Movement, NYU Press, 2001, p. 292.
↑  Herrmann, Anne C.; Abigail J. Stewart, Theorizing Feminism: Parallel Trends in the Humanities and Social Sciences, Westview Press, 2001, p. 29.
↑  Combahee River Collective, "A Black Feminist Statement," in Capitalist Patriarchy and the Case for Socialist Feminism, ed.
↑  Grant, Jaime M. (ed: Bonnie Zimmerman), Lesbian Histories and Cultures, Routledge, pp. 184–185.
↑  De Veaux, Alexis. Warrior Poet: A Biography of Audre Lorde, W. W. Norton & Company, 2004, ISBN 0-393-01954-3, p. 237.
↑  Davis, Angela. The Angela Y. Davis Reader, John Wiley, ISBN 978-0-631-20361-2, 1998, p. 313.
↑  Schneir, Miriam (ed.), Feminism in Our Time: The Essential Writings, World War II to the Present. New York: Vintage, 1994. Print.
↑  Grant, Jamie. "Who Is Killing Us?" accessed in "All of Who I am in the Same Place": The Combahee River Collective, by Duchess Harris
↑  Thompson, Becky. A Promise and a Way of Life: White Antiracist Activism, University of Minnesota Press, ISBN 978-0-8166-3634-1, p. 147.
↑  Smith, Barbara. "The Boston Murders", in Patricia Bell-Scott (ed.), Life Notes: Personal Writing by Contemporary Black Women, Norton, 1993, p. 315.
↑  Smith, Barbara. Interview with Susan Goodwillie. 1994.
↑  Black, Allida Mae. Modern American Queer History, Temple University Press, 2001, ISBN 1-56639-872-X, p. 194.
| --- | --- |
בקרת זהויות :  LCCN: n85321754  VIAF: 137281610   WorldCat (עם VIAF): 137281610
קלאב פוט

| --- | --- |

 תחום:  גנטיקה רפואית 
 קישורים ומאגרי מידע
 eMedicine:  407294 
 MeSH:  D003025
 סיווגים
 ICD-11:  LB98.00 
 
קלאב פוט
רגל סוסנית / קלוטה / קלובה, או בשמה המוכר יותר - קלאב פוט (CLUB FOOT, מינוח רפואי: TALIPES EQUINOVARUS) היא אחד המומים האורתופדיים הנפוצים ביותר בקרב ילודים. זהו עיוות אורתופדי בכף הרגל הניתן לטיפול ותיקון, ונובע מהתפתחות בלתי תקינה של העובר. העיוות נגרם כתוצאה מאורך לא תקין של הגידים והרצועות ברגל התחתונה ובא לידי ביטוי בנטייה פנימה של כפות הרגליים. במקרים רבים גיד אכילס קצר הוא זה שגורם לנטיית הרגל כלפי מטה.
שכיחות התופעה

מקרה של קלאב פוט מופיע בכאחת מתוך אלף לידות ובאופן כללי שכיח יותר בקרב בנים. בכחצי מהמקרים מדובר בקלאב פוט דו צדדי (כזה המופיע בשתי הרגלים). הסיבה לרוב מקרי הקלאב פוט אינה ידועה. לעיתים רחוקות נלוות לקלאב פוט בעיות נוירולוגיות או כרומוזומליות ולכן מומלץ לבצע בדיקות מקיפות לאחר אבחון קלאב פוט עוד במהלך ההריון. כמו כן ייתכן וקיים מרכיב תורשתי בהתפתחות המום.
אבחון קלאב פוט

כיום, רוב המקרים מאובחנים באופן ראשוני כבר בסקירת המערכות הראשונה באמצעות אולטרה סאונד. במקרים אחרים הקלאב פוט מתגלה בלידה. חומרת הקלאב פוט נקבעת רק לאחר הלידה, בבדיקת אורתופד ילדים מומחה שעבר הכשרה לטפל בקלאב פוט. בין הקריטריונים הקובעים את חומרת העיוות ניתן למנות את גמישות הרגליים וקשיחות העיוות. לאחר האבחון הטרום לידתי מומלץ להמשיך במעקב אצל רופא הנשים המטפל. מרבית רופאי הנשים ימליצו על סדרת בדיקות נוספת (מי שפיר, אקו לב העובר, ייעוץ גנטי ומעקב אולטרה סאונד).
טיפול בקלאב פוט בישראל ובעולם

עד שנת 2000 טיפלו בקלאב פוט בישראל באמצעות ניתוחים מאסיביים של כפות הרגליים. כיום מקובלת בישראל ובעולם שיטת "פונסטי" שפותחה על ידי דוקטור איגנאסיו פונסטי (Ignacio Ponseti) מאוניברסיטת איווה שבארצות הברית. רוב האורתופדים במרפאות האורתופדיות הגדולות בבתי החולים עברו הכשרה והם בעלי ניסיון בטיפול בקלאב פוט בשיטה זו.
לפי שיטת פונסטי, הטיפול מתחיל בסמוך ללידה (או בשבועות הראשונים שלאחריה) בהערכה מקצועית של חומרת הקלאב פוט על ידי אורתופד ילדים מומחה. בשלב ראשון התינוק מגובס בסדרת גבסים שמטרתם לעצב מחדש את הגידים, הרצועות והעצמות ולהביאם למצב הרצוי. הגבס מוחלף מדי 5–7 ימים. טיפול ממוצע כולל כ-4–8 גבסים.
בשלב השני מבוצעת הערכה מחדש על ידי האורתופד המטפל, ובחלק מהמקרים, אם גיד אכילס אינו גמיש וארוך מספיק, מבוצעת "הארכת גיד אכילס". זהו הליך כירורגי קצר ופשוט שלאחריו מגבסים לשלושה שבועות על מנת לאפשר לגיד להחלים ולהתחדש באורך הרצוי. בשלב האחרון יש צורך לשמר את התיקון שהושג, זאת על ידי סד שיקומי ונעליים מיוחדות. שעות הנעילה מופחתות בהדרגה כדי לאפשר התפתחות מוטורית תקינה, ואכן, ברוב רובם של המקרים, אין הפרעות התפתחותיות או הפרעות תפקודית לטווח ארוך. בשיטת פונסטי לא נעשה שימוש בצילומי רנטגן, כף הרגל המתוקנת גמישה וטווחי התנועה טובים. המפתח לטיפול מוצלח נתון בידי ההורים. הקפדה על הוראות הרופא, נעילת הנעליים על פי הפרוטוקול והיענות הורית כללית לטיפול חשובים ביותר להצלחתו.
שיטה נוספת שקיימת בישראל אך אינה כמו שיטת פונסטי היא שיטת בן-סהל/ דימליו (השיטה הצרפתית/ מסורתית): זו שיטה לא ניתוחית (למעט הארכת גיד) בה מבוצעות מתיחות על בסיס יומי. בתום כל סדרת מתיחות מוחזקת הרגל בעמדה הרצויה בעזרת אגד מדבק. בשעות השינה נשמר טווח התנועה על ידי מכשיר CPM‏ (Continuous Passive Motion). עיקר התיקון מושג ב-3 החודשים הראשונים לחיים. אם הושג תיקון בשיטה זו על ההורים להמשיך בטיפול עד לגיל ההליכה.
לקריאה נוספת

The Ponseti Method for Clubfoot Correction Information for Parents חוברת מידע להורים, נכתבה על ידי דוקטור פונסטי ומתארת את היווצרות המום ואופן הטיפול בו (באנגלית)
קימברלי ברובייקר ברדלי, המלחמה שהצילה את חיי, הקיבוץ המאוחד, 2015. ספר נוער זוכה פרס ניוברי על התמודדותה של נערה בעלת רגל קלוטה בתקופת מלחמת העולם השנייה
גיבוס הוא אחד השלבים החשובים בתהליך הטיפול
אותו תינוק, כאן בן שנתיים, נולד עם קלאב פוט דו צדדי חמור. לאחר טיפול בשיטת פונסטי הוא ללא הגבלות תנועתיות וללא איחור התפתחותי.
תינוק בן כשלושה חודשים, בעיצומו של שימור הטיפול בעזרת סד ונעליים
קילי פורסיית'

| --- | --- |
אין תמונה חופשית
 לידה:  1979 (בת 45 בערך) אולדהאם, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1995
 מקום לימודים:  North Chadderton School 
 http://www.keeleyforsyth.com
 פרופיל ב-IMDb
 
קילי פורסיית' (באנגלית: Keeley Forsyth; נולדה ב-1979) היא שחקנית ומוזיקאית אנגלייה.
ביוגרפיה

פורסיית' נולדה בעיר אולדהאם שבמנצ'סטר רבתי. הופעתה הראשונה הייתה בתפקיד ניקי בסדרת הטלוויזיה לילדים "The Biz" של ה-BBC משנת 1995, לצדו של פול ניקולס. בהמשך הופיעה בסדרות טלוויזיה אחדות בהן "Peak Practice", "מקום בו נמצא הלב", "חדר מיון", "בקצב הלב", "The Bill", "דיאל ופסקו", "הולבי סיטי", "קו היופי", "לות'ר", "צדק פלילי", "קורוניישן סטריט", "בנים ואוהבים", ו"תחבולות חדשות". עוד שיחקה עם להקת התיאטרון Real Circumstance.
ב-2001 השתתפה פורסיית' בשעשועון "Family Fortunes" שבו התחרו קאסט הסדרה "Heartbeat" נגד קאסט הסדרה "Peak Practice".
ב-2015 גילמה פורסיית' את טרי וידון במיני-סדרה "כיסא פנוי" של ה-BBC.
ב-2016 הופיעה בתפקיד אנט בעונה השנייה של הסדרה "עמק האושר".
באוקטובר 2019 הוציאה פורסיית' סינגל בשם "Debris" בחברת The Leaf Label. בינואר 2020 יצא סינגל נוסף "Start Again", עם קליפ מאת אנדרו הולם. ב-17 בינואר 2020 יצא לאור אלבום הבכורה שלה באותו שם. באלבום השתתף גם הפסנתרן מתיו בורן.
האלבום זכה לשבחים מאתר הביקורות פיצ'פורק, ומגזין המוזיקה "The Quietus", ו-"Loud and Quiet".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1995 |  | The Biz | ניקי | סדרת טלוויזיה |
| 1996 |  | Out of the Blue | ג'ואן פלייר | סדרת טלוויזיה (פרק אחד) |
| 1997 |  | Backup | טניה | סדרת טלוויזיה (3 פרקים) |
| 1997 |  | Peak Practice | טריש, אחות | בפרק "Tough Love" |
| 1998 | מקום בו נמצא הלב | Where the Heart Is | ג'ס פורנל | בפרק "The Healing Game" |
| 1998 |  | Stanton Blues | טריש | סדרת טלוויזיה (פרק אחד) |
| 2000 | מכת שמש | Sunburn | לואיז דנטון | סדרת טלוויזיה (פרק אחד) |
| 2000 |  | Always and Everyone | WPC מנדי סייל | סדרת טלוויזיה |
| 1998–2001 | בקצב הלב | Heartbeat | סו דריסקול | סדרת טלוויזיה |
| 2001 |  | London's Burning | נעמי | סדרת טלוויזיה (2 פרקים) |
| 2001 | השופט ג'ון דיד | Judge John Deed | קרול גיינר | בפרק "Rough Justice" |
| 2002 | דיאל ופסקו | Dalziel and Pascoe | בלשית קארי האריס | סדרת טלוויזיה |
| 2003 | בנים ואוהבים | Sons & Lovers | אנני מורל | סרט טלוויזיה |
| 2004 |  | If... | מולי ויבר | בפרק "If... We Could Stop the Violence" |
| 2006 | קו היופי | The Line of Beauty | ג'מה | מיני-סדרה |
| 2006 |  | The Bill | בת' אדמסון | סדרת טלוויזיה |
| 2007 |  | Blue Murder | סמלת פגי האריס | בפרק "Crisis Management" |
| 1999–2007 | הולבי סיטי | Holby City | רייצ'ל ליבינגסטון / לינדה ביילין / הייזל מקלין | סדרת טלוויזיה (4 פרקים) |
| 2008 | אמרדייל | Emmerdale | בלשית נטלי קמפ | סדרת טלוויזיה (4 פרקים) |
| 2009 | צדק פלילי | Criminal Justice | ג'יין גריידי | סדרת טלוויזיה (2 פרקים) |
| 1997, 2010 | חדר מיון | Casualty | קייט ברייסון / רוז קופר | סדרת טלוויזיה (2 פרקים) |
| 2010 |  | Edge | דב |  |
| 2011 | לות'ר | Luther | וילסון | סדרת טלוויזיה (פרק אחד) |
| 2011 | תחבולות חדשות | New Tricks | אליס פוקס | בפרק "The Gentleman Vanishes" |
| 2011 | קורוניישן סטריט | Coronation Street | שאניה | סדרת טלוויזיה (4 פרקים) |
| 2008, 2012 | רופאים | Doctors | אמבר לוסון / אלי פין | סדרת טלוויזיה (2 פרקים) |
| 2014 | שומרי הגלקסיה | Guardians of the Galaxy | אסירה |  |
| 2014 | דרך ווטרלו | Waterloo Road | סמי יוז | סדרת טלוויזיה (2 פרקים) |
| 2015 | כיסא פנוי | The Casual Vacancy | טרי וידון | מיני-סדרה |
| 2016 | עמק האושר | Happy Valley | אנט | סדרת טלוויזיה (2 פרקים) |
| 2016 |  | New Queer Visions: Lust in Translation | כריס |  |
| 2016 |  | The Limehouse Golem | אמא של ליזי |  |
| 2017 |  | No Trace of Accelerator | A |  |
| 2018 |  | The Devil Outside | אמא |  |
| 2023 | קלאב זירו | Club Zero | אמא של ראגנה | סרט קולנוע |
הערות שוליים

↑  The Leaf Label (22 באוקטובר 2019). "Keeley Forsyth - Debris (Official Video)". YouTube. נבדק ב-21 בפברואר 2020. {{cite web}}:  (עזרה)
↑  The Leaf Label (8 בינואר 2020). "Keeley Forsyth - Start Again (Official Video)". YouTube. נבדק ב-21 בפברואר 2020. {{cite web}}:  (עזרה)
↑  Forsyth, Keeley (17 בינואר 2020). "Debris". Bandcamp. נבדק ב-21 בפברואר 2020. {{cite web}}:  (עזרה)
↑  "Debris". The Leaf Label. נבדק ב-9 בדצמבר 2019. {{cite web}}:  (עזרה)
↑  Madden, Emma (22 בינואר 2020). "Keeley Forsyth: 'Debris'". Pitchfork. נבדק ב-21 בפברואר 2020. {{cite web}}:  (עזרה)
↑  Cory, Lara C. (16 בינואר 2020). "Mountains Collapsed Into Streams: 'Debris' By Keeley Forsyth". The Quietus. נבדק ב-21 בפברואר 2020. {{cite web}}:  (עזרה)
↑  Reid, Sam (13 בינואר 2020). "Keely Forsyth: 'Debris'". Loud and Quiet. נבדק ב-21 בפברואר 2020. {{cite web}}:  (עזרה)
| --- | --- |
בקרת זהויות :  MusicBrainz: d512da4b-f70d-4ccf-bc8c-80bf10e5b6ce
קרחון ארנב

| --- | --- |

 מידע כללי
 מיקום:  אזור הברית האנטארקטית 
 קואורדינטות:  72°25′00″S 170°01′59″E﻿ / ﻿72.4167°S 170.033°E﻿ / -72.4167; 170.033
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ארנב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ארנב
 
קרחון אָרְנֶבְּ(באנגלית: Arneb Glacier), המכונה גם קרחון הָאלֶט (Hallett Glacier) הוא קרחון הממוקם בתוך מפרץ מוקף צוקים, בין חצי האי האלט, לבין רכס רדקאסל. הקרחון זורם צפון מערבה לתוך מצר אדיסטו, והופך למדף קרח צף.
אורכו של הקרחון 6 קילומטרים ורוחבו 4 קילומטרים.
היסטוריה

שמו של הקרחון ניתן לו על ידי משלחת הסקר הגאולוגי של ניו זילנד לאנטארקטיקה שנערכה בין השנים 1957–1958. הקרחון נקרא על שם ספינת צי ארצות הברית ארנב, אשר בשנת 1957 הביאה את המבנים הנדרשים להקמת תחנת האלט.
קנאגה

| --- | --- |

 מידע כללי
 גובה:  1,307 מ' 
 מדינה:  ארצות הברית 
 מיקום:  Aleutians West Census Area, ארצות הבריתארצות הברית
 רכס הרים:  רכס האלאוטיים 
 קואורדינטות:  51°55′24″N 177°10′05″W﻿ / ﻿51.923333333333°N 177.16805555556°W﻿ / 51.923333333333; -177.16805555556
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורקנאגה(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורקנאגה
 
הר קנאגה (באנגלית: Kanaga), הוא הר געש פעיל בעל חרוט געשי בקצה הצפוני של האי קנאגה באיים האלאוטיים, שבאלסקה. הוא ממוקם בקלדרה, היוצר את רכס קנאטון הקשתי מדרום וממזרח לקנאגה. אגם לוע  ממוקם בחלק מרצפת הקלדרה. בפסגת קנאגה יש מכתש עם פעילות פומרולית.
הוא ממוקם כ-25 ק"מ ממערב למתקן של הצי האמריקאי באי אדאק. הר הגעש התפרץ לסירוגין במהלך רוב שנת 1994, וכיסה את קהילת אדאק לפחות פעם אחת בשכבת אפר דק.
מפה המציגה הרי געש של אלסקה. הסימון האדום  במיקום הר הגעש קנאגה.
גלריה

תצלום אוויר של האי קנאגה שהופק ב-1952 על ידי הצי של ארצות הברית
האי קנאגה עם הר הקנאגה. מבט מהחלל
הר הגעש קנאגה, האי קנאגה, האלאוטים
זרימת לבה שנוצרה בהתפרצות של הר הגעש קנאגה ב-1906
הערות שוליים

↑  Alaska Volcano Observatory, Volcano Information -- Kanaga, Retrieved Dec. 16, 2022.
ערך זה הוא קצרמרבנושא גאוגרפיה. אתם מוזמנים לתרום לוויקיפדיה ו.
קרחון ארבוס

| --- | --- |

 מידע כללי
 על שם:  אה"מ ארבוס (1826) 
 מיקום:  אזור הברית האנטארקטית 
 רכס הרים:  רוס 
 קואורדינטות:  77°40′00″S 167°06′00″E﻿ / ﻿77.6667°S 167.1°E﻿ / -77.6667; 167.1
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ארבוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ארבוס
 
קרחון ארבוס (באנגלית: Erebus Glacier) הוא קרחון, שמנקז את מדרונותיו הדרומיים הנמוכים של הר ארבוס, האי רוס, אנטארקטיקה. הוא זורם מערבה ונשפך אל מפרץ ארבוס, שם הוא יוצר את לשון הקרח ארבוס הצפה. את שמו, הקשור בהר ארבוס, נתנה לו המשלחת הבריטית הלאומית לאנטארקטיקה (1904-1901), בהנהגת רוברט פלקון סקוט.
אירוע גדול של התפרקות קרח התרחש ב-1 במרץ 1990, כשקטע משמעותי של לשון הקרח ארבוס ניתק מן הקרחון הראשי.
קרלוס סמפאיו גארידו

| --- | --- |

 לידה:  5 באפריל 1883 פורטוגל 
 פטירה:  אפריל 1960 (בגיל 76) 
 מדינה:  פורטוגל, ממלכת פורטוגל 
 מקצוע:  דיפלומט 
 מידע חסיד אומות העולם
 פרסים והוקרה:  חסיד אומות העולם (2 בפברואר 2010) 
 קישורים חיצוניים
 יד ושם:  קרלוס סמפאיו גארידו
 
קרלוש סמפאיו גארידו (בפורטוגזית: Carlos de Alemeida Fonseca Sampaio Garrido; ‏ 1883 – 1960) היה דיפלומט פורטוגלי אשר הוכרז על ידי יד ושם כחסיד אומות העולם בשל פועלו כשגריר ארצו בבודפשט, הונגריה, להצלת יהודים מרדיפות הנאצים בשנת 1944. גארידו היה שגריר פורטוגל בבודפשט בין השנים 1939–1944.
באפריל 1944, לאחר כיבוש הונגריה בידי גרמניה, הורתה פורטוגל לגארידו לעזוב את הונגריה, בתיאום עם בעלות הברית שביקשו להוריד את דרג הנציגות של מדינות נייטרליות במדינות הכבושות בידי מדינות הציר. גארידו תיאר במברק לממשלתו את מצבם הקשה של יהודי הונגריה ואת הצעדים נגדם.
עם עוזרו, טיישיירה ברנקיניו (Teixeira Branquinho, קונסול פורטוגל בבודפשט), השיג גארידו אישור מממשלת פורטוגל להנפיק אשרות שהייה בפורטוגל לכל אדם שהיו לו קרובים בפורטוגל, בברזיל או בכל אחת מהמושבות הפורטוגליות, או לכל אדם שהיה לו קשר לפורטוגל. השניים הקימו סניף של הצלב האדום הפורטוגלי במשרדי המשלחת הפורטוגלית לבודפשט, כדי לטפל בפליטים יהודים. הדבר נעשה בתוך תיאום עם הרשויות בפורטוגל, תחת שלטון סלזאר (אם כי לא ברור האם ידע סלזאר שהפליטים הם יהודים או בעלי דת אחרת שברחו מהפצצות בעלות הברית), ותוך הבטחה שהפליטים לא ינסו להשיג אזרחות פורטוגלית.
עקב הפצצות בעלות הברית עברה שגרירות פורטוגל אל מחוץ לבודפשט. גארידו שכר ווילה בגלגיירק (Galgagyörk), ושם ארח גארידו עשרות יהודים כדי להגן עליהם מהסכנות שהיו כרוכות בשהות בעיר המופצצת. בין המתארחים היו בני משפחתה של השחקנית ז'ה ז'ה גאבור, הונגרים שהיו בעלי תפקידים בשגרירות פורטוגל. לאחר מספר ימים - לפני שהספיק גארידו לעזוב, בהוראת ממשלתו - פשטה המשטרה הפוליטית ההונגרית על הבית ששימש את השגרירות ועצרה חלק מהנוכחים. גארידו ניסה להתנגד באופן פיזי וכן בטענה שבית זה מוגן ולו מעמד אקס טריטוריאלי עקב מעמדו הדיפלומטי. גארידו נעצר עם אורחיו והובא לבודפשט, שם המשיך לטעון לשחרורם עד ששוחררו. לאחר מכן הגיש גארידו תלונה לממשלת הונגריה, ותבע חקירה והתנצלות. בתגובה הכריזה עליו ממשלת הונגריה "פרסונה נון גראטה".
בשנת 1945 מונה גארידו כשגריר פורטוגל בסטוקהולם.
בשנת 2010 הכיר יד ושם בגארידו כחסיד אומות העולם.
הערות שוליים

↑  Sampaio Garrido, o outro “Justo” português, Esther Mucznik - Artículos - Materiales Educativos - Educación - Yad Vashem, www.yadvashem.org
| --- | --- |
בקרת זהויות :  NLI: 987007267586905171  LCCN: n2002026364  VIAF: 98177693   WorldCat (עם VIAF): 98177693
צלקת המילה

פין עם צלקת ברית מילה גלויה
צלקת המילה היא צלקת שנוצרת אצל גברים שעברו מילה. בחלק מהמקרים הצלקת יכולה להיות בצבע כהה יותר, ובכל המקרים היא תקיף את ציר הפין.
מראה חיצוני

הצלקת, המקיפה את ציר איבר המין בחלקו העליון, ממוקמת בגבול עור הציר ושארית העורלה הפנימית, שהיא החלק של העורלה שלא הוסרה במהלך ברית המילה. שריד עורלה זה הוא רירית שנמצאת בין העטרה לצלקת ברית המילה, מה שגורם לריפוי רקמות שונה. בברית מילה למבוגרים חלק מהפרנולום (אנ') עשוי להישאר על כנו. שארית העורלה היא רירית מיובשת ולעיתים קרובות יכולה להיות בעלת צבע ומרקם שונה משאר עור הפין. הצבע יכול להיות ורדרד או בצבע בהיר, והוא בדרך כלל מתכסה בקרטין כדי להגן עליו מפני סביבה יבשה. חלק מצלקות המילה מתאפיינות בהבדל צבע ניכר בינן ובין המוט.
צלקת המילה תלויה בטכניקה שבה נעשתה המילה. טכניקות כירורגיות פתוחות תוך שימוש בתפרים עלולות לגרום להצטלקות לא אחידה במקום שבו הונחו התפרים. מילה לתינוק אינה דורשת תפרים ולכן יכולה לגרום לצלקת עדינה ושווה. מילה בגיל מאוחר יותר המתבצעת ללא תפרים (טכניקות המשתמשות בדבק רקמות ציאנו-אקרילט במקום תפרים וטכניקות כמו פלסטיבל שמתרפאות בכוונה משנית) גורמת לרוב לצלקת היקפית אחידה.[דרוש מקור]
תמונות נוספות

צלקת טבעת חומה מובחנת הנובעת ממילה של יילודים בשיטת מהדק גומקו (אנ')
לפני ואחרי
שקע חתוך על איבר מין נימול
צלקת חומה נראית בשיטת ההדק של גומקו.
איבר מין נימול
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
קרחון אקוסטה

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  71°58′00″S 100°55′01″W﻿ / ﻿71.9667°S 100.917°W﻿ / -71.9667; -100.917
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אקוסטה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אקוסטה
 
קרחון אקוסטה (באנגלית: Acosta Glacier) הוא קרחון הממוקם על האי ת'רסטון, הסמוך לקצה הצפון-מערבי של ארץ אלזוורת', שבאנטארקטיקה.
אורכו של הקרחון 3 קילומטרים.
הקרחון זורם לכיוון צפון, בסמוך ממזרח לנקודת דייר.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שם אלכס ו. אקוסטה (Alex V. Acosta), עובד הסקר הגאולוגי של ארצות הברית, בעיר פלאגסטאף, במדינת אריזונה שבארצות ברית; אקוסטה היה מומחה למחשבים וגרפיקה והיה חלק מהצוות של הסקר הגאולוגי, שהכין מפות מתמונות הלוויין ברזולוציה גבוהה, ומתמונות לווין לנדסאט, של אזור חוף סיפל, בשנות ה-90.